ET

EUROOPA PARLAMENDI JA NÕUKOGU OTSUS,

17. detsember 2009,

millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga – energeetika valdkonna projektide rahastamine Euroopa majanduse elavdamise kava raames

(2009/1005/EL)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Parlamendi, nõukogu ja komisjoni vahelist eelarvedistsipliini ja usaldusväärset finantsjuhtimist käsitlevat 17. mai 2006. aasta institutsioonidevahelist kokkulepet, (1) eriti selle punkti 21, punkti 22 esimest ja teist lõiku ning punkti 23,

võttes arvesse komisjoni muudetud ettepanekut

ning arvestades järgmist:

18. novembril 2009 toimunud eelarve kooskõlastuskoosolekul leppisid Euroopa Parlament, nõukogu ja komisjon kokku täiendavate vahendite üksikasjades, mida antakse Euroopa majanduse elavdamise kava raames energeetika valdkonna ja lairiba-Internetiühenduse projektide jaoks ning ühise põllumajanduspoliitika 2003. aasta reformi (läbivaatamise) (2) hindamise raames kindlaksmääratud uute väljakutsetega seonduva tegevuse tõhustamisse investeerimiseks. Kõnealused rahalised vahendid nõuavad kooskõlas institutsioonidevahelise kokkuleppe punktidega 21, 22 ja 23 mitmeaastase finantsraamistiku (2007–2013) muutmist, et suurendada 2010. aastaks alamrubriigis 1a ettenähtud kulukohustuste assigneeringute ülemmäära jooksevhindades 1 779 miljoni euro võrra.

Selleks et kohustuste ja maksete suhe püsiks tasakaalus, kohandatakse iga-aastast maksete assigneeringute ülemmäära. Kohandamise mõju eelarvele on neutraalne.

ON VASTU VÕTNUD JÄRGMISE OTSUSE:

Ainus artikkel

Eelarvedistsipliini ja usaldusväärse finantsjuhtimise institutsioonidevahelise kokkuleppe I lisa asendatakse käesoleva otsuse lisaga.

(1) ELT C 139, 14.6.2006, lk 1.

(2) KOM(2008) 800, KOM(2008) 859, KOM(2009) 171 ja ELT L 132, 29.5.2009, lk 8.

(3) Eespool nimetatud kokkuleppest tulenevad näitajad arvutatakse ümber 2004. aasta hindadesse.

LISA

FINANTSRAAMISTIK AASTATEKS 2007–2013

(miljonit eurot, 2004. aasta püsivhindades) Kulukohustuste assigneeringud 2007 2008 2009 2010 2011 2012 2013 Kokku 2007-2013 1. Jätkusuutlik kasv 50 865 53 262 55 879 56 435 55 400 56 866 58 256 386 963 1a Konkurentsivõime majanduskasvu ja tööhõive tagamiseks 8 404 9 595 12 018 12 580 11 306 12 122 12 914 78 939 1b Ühtekuuluvus majanduskasvu ja tööhõive tagamiseks 42 461 43 667 43 861 43 855 44 094 44 744 45 342 308 024 2. Loodusvarade kaitse ja majandamine 51 962 54 685 51 023 53 238 52 528 51 901 51 284 366 621 millest turuga seotud kulud ja otsetoetused 43 120 42 697 42 279 41 864 41 453 41 047 40 645 293 105 3. Kodakondsus, vabadus, turvalisus ja õigus 1 199 1 258 1 375 1 503 1 645 1 797 1 988 10 765 3a Vabadusel, turvalisusel ja õigusel rajanev ala 600 690 785 910 1 050 1 200 1 390 6 625 3b Kodakondsus 599 568 590 593 595 597 598 4 140 4. ELi ülemaailmne roll 6 199 6 469 6 739 7 009 7 339 7 679 8 029 49 463 5. Haldus ( 1 ) 6 633 6 818 6 816 6 999 7 255 7 400 7 610 49 531 6. Kompensatsioon 419 191 190 800 KULUKOHUSTUSTE ASSIGNEERINGUD KOKKU 117 277 122 683 122 022 125 184 124 167 125 643 127 167 864 143 protsendina kogurahvatulust 1,08 % 1,09 % 1,06 % 1,06 % 1,03 % 1,02 % 1,01 % 1,048 % MAKSETE ASSIGNEERINGUD KOKKU 115 142 119 805 109 091 119 245 116 884 120 575 119 784 820 526 protsendina kogurahvatulust 1,06 % 1,06 % 0,95 % 1,01 % 0,97 % 0,98 % 0,95 % 1,00 % Varu 0,18 % 0,18 % 0,29 % 0,23 % 0,27 % 0,26 % 0,29 % 0,24 % Omavahendite ülemmäär protsendina kogurahvatulust 1,24 % 1,24 % 1,24 % 1,24 % 1,24 % 1,24 % 1,24 % 1,24 %

(1) Pensionikulud, mis sisalduvad selle rubriigi ülemmääras, arvutatakse nii, et need sisaldavad töötajate netomakseid vastavasse skeemi, ja ajavahemikul 2007-2013 jäävad need 500 miljoni euro piiresse 2004. aasta hindades.